laion/Wikipedia-Exotic huggingface dataset:
מנחם דוידוביץ'

הרב מנחם דוידוביץ' (א' באדר ה'תרפ"ח, 25 בפברואר 1928 - כ"ג בסיוון ה'תשע"ז, 17 ביוני 2017) היה סופר סת"ם ידוע. נחשב בעדה החרדית לסמכות הלכתית ומקצועית בתחום. ספר "תיקון קוראים" שהוציא לאור הפך לאב-טיפוס של מרבית ספרי התורה בימינו. נולד במינכן שבגרמניה לדוד ולהנדל. בהיותו בן עשר עלה עם הוריו לארץ ישראל ומשפחתו התגוררה בפרדס חנה. לאחר מכן עברה לירושלים, שם למד אצל הרב יוסף צבי דושינסקיא. התקרב גם לאדמו"ר הרב אהרון ראטה בעל ה'שומרי אמונים', שהיה לרבו המובהק. לאחר פטירתו הפך לחסיד של חתנו הרב אברהם יצחק קאהן, בעל 'דברי אמונה', שייסד את חסידות תולדות אהרן. ולאחר פטירתו עבר לחסידות תולדות אברהם יצחק. לאחר נישואיו החל לעסוק במלאכת הסת"ם. במשך כחמישים שנה שימש כסופר של 'בד"ץ העדה החרדית'. הרב יצחק יעקב וייס - גאב"ד העדה החרדית מזכיר את דעתו בענייני סתם בספריו 'מנחת יצחק'. הוא כתב כ-26 ספרי תורה, ובכללם ספר התורה של האדמו"ר מתולדות אהרן. שימש גם כבעל קורא של האדמו"ר. מסר שיעורים בהלכות סת"ם, ופרסם מאמרים בנושא. הוציא קונטרס על ספר "משנת סופרים" של הרב ישראל מאיר הכהן. בשנת ה'תשע"ה הוציא את הספר "מנחת הסופר" - חידושי דינים ופלפולים בדיני סת"ם. היה קנאי בהשקפתו. השתתף במשמרת הצניעות בשכונת מאה שערים ובמאבקי דת שונים, ואף נעצר עקב כך. נפטר בן 89, בשבת שלח לך, כ"ג בסיוון ה'תשע"ז. הלווייתו נערכה במוצאי שבת, והוא נקבר בהר הזיתים. שיעוריו בהלכות סת"ם, באתר קול הלשון. מודעת האבל של העדה החרדית אחרי פטירתו. מנחם דוידוביץ (1928-2017), דף שער בספרייה הלאומית ראו לדוגמה בכתבה זו ראו: תלמידי ישיבות פליטים, באתר ארכיון המדינה, עמ' 106 כרזת רחוב הקוראת לשחרורו ממעצר משה ויסברג, רבם של הסופרים: רבי מנחם דוידוביץ זצ"ל, באתר בחדרי חרדים, ‏כ"ג סיון תשע"ז 22:17 17/06/2017
נקסוס 6

נקסוס 6 (באנגלית: Nexus 6) הוא טלפון חכם שפותח במשותף על ידי חברת גוגל ומוטורולה המבוסס על מערכת ההפעלה אנדרואיד. זהו המכשיר השישי בסדרת הגוגל נקסוס והושק כשנה לאחר השקת הנקסוס 5. חומרתו של הנקסוס 6 דומה בחלקה לזו של הדור השני של מכשיר ה-Moto X של חברת מוטורולה. הנקסוס 6 בעל מעבד מרובע ליבות קוואלקום סנאפדרגון 805 במהירות שעון של 2.7 הרץ וזיכרון RAM בנפח 3 ג'יגה בייט. יש לו סוללה בקיבולת של 3220mAh בעלת טכנולוגיית טעינת טורבו, המספקת 6 שעות פעולה לאחר הטענה של רבע שעה. למכשיר מסך מגע בגודל 5.96 אינץ' ברזולוציית 2560x1440. למצלמה האחורית של המכשיר 13 מגה פיקסל עם מייצב תמונה אופטי ומצלמה קדמית עם 2 מגה פיקסל. המכשיר שוקל 184 גרם ואין לו אפשרות להרחבת זיכרון. הנקסוס 6 היה המכשיר הראשון שהריץ את מערכת ההפעלה Android Lollipop 5.0 בגרסת ונילה. כמו כן, הגרסה החדשה פותחה בעיצוב חדש של גוגל המכונה Material Design. הנקסוס 6 נחשף לראשונה ב-15 באוקטובר 2014 ביחד עם טאבלט ה-Nexus 9 והיה זמין לרכישה מסוף אותו חודש. ביקורת הושמעה כלפי המחיר של הטלפון, הגבוה כמעט פי 2 מהמכשיר הקודם בסדרת הנקסוס. מתחריו העיקריים של הנקסוס 6 הם האייפון 6 פלוס וה-Galaxy Note 4 אשר הושקו בסמיכות זמנים להשקת הנקסוס. מדיה וקבצים בנושא נקסוס 6 בוויקישיתוף נקסוס 6 באתר גוגל. יניב אביטל | Geektime, ‏נקסוס 6: מה אומרים עליו בעולם?, באתר ‏מאקו‏, 16 בנובמבר 2014 צחי הופמן, ‏גוגל הכריזה על הנקסוס 6 ועל טאבלט נקסוס 9, באתר גלובס, 15 באוקטובר 2014 סוכנויות הידיעות, גוגל השיקה את הסמארטפון נקסוס 6 והטאבלט נקסוס 9, באתר TheMarker‏, 16 באוקטובר 2014 אהוד קינן, גלקסי נוט 4 פה: המחיר החל מ-3,899 שקלים, באתר ynet, 27 באוקטובר 2014
אטאורו

האי אטאורו (בטטום: Pulau Atauro; בפורטוגזית: Ilha de Ataúro; באינדונזית: Pulau Kambing או Pulau Atauro) הוא אי קטן בים בנדה, הממוקם 25 ק"מ מצפון לדילי, מזרח טימור, בין האיים האינדונזיים אלור (אנ') ממערב ווטאר (אנ') ממזרח. מבחינה פוליטית הוא מהווה אחת הנפות של מחוז דילי שבמזרח טימור. אורכו כ-25 ק"מ ורוחבו 9 ק"מ, כ-105 קמ"ר שטחו, והוא מאוכלס על ידי כ-8,000 תושבים. האי הקרוב ביותר הוא האי האינדונזי לירן (אנ'), 12 ק"מ לכיוון צפון-מזרח. מדיה וקבצים בנושא אטאורו בוויקישיתוף האי אטאורו, באתר לונלי פלאנט (באנגלית) ערך זה הוא קצרמר בנושא איים ובנושא גאוגרפיה של אסיה. אתם מוזמנים לתרום לוויקיפדיה ולהרחיב אותו.
האנטילים ההולנדיים

האנטילים ההולנדיים (בהולנדית: ‏Nederlandse Antillen‏Ⓘ‏) הם שישה איים שהיוו חלק מהאנטילים הקטנים של האיים האנטילים אשר שוכנים בים הקריבי. היו מחוז אוטונומי של ממלכת ארצות השפלה. בעבר האיים נקראו האיים ההולנדיים של הודו המערבית או איי הודו המערביים ההולנדיים. האוטונומיה של האנטילים ההולנדיים הוקמה בשנת 1954. ב-1 בינואר 1986 פרשה ארובה מיתר איי האנטילים ההולנדיים והפכה למרכיב אוטונומי נפרד בממלכת ארצות השפלה ובכך סללה את הדרך לסדרה של משאלי העם באיים שנותרו באיחוד בנוגע לעתידם במסגרת ממלכת ארצות השפלה אשר בסופם הוחלט כי ב-8 באוקטובר 2010 חדלו האנטילים ההולנדיים להתקיים כישות מדינית אחת. האיים קוראסאו וסנט מארטן קיבלו כל אחד מעמד עצמאי במסגרת ממלכת ארצות השפלה בדומה לארובה. האיים בונייר, סאבא וסנט אוסטתיוס הפכו לרשויות מוניציפליות מיוחדות השייכות להולנד והמכונות הולנד הקריבית. בשנים הקרובות מעמדם של האיים יישאר "מדינות וטריטוריות מעבר לים" לעניין חברותם באיחוד האירופי וזאת מכח חברותה של הולנד באיחוד. לאחר מכן עשוי האיחוד האירופי לשנות את מעמדם המשפטי במסגרת האיחוד. האנטילים ההולנדיים הם שתי קבוצות איים: איי ליורד (רוקסו ובוניר) השוכנים 100 ק"מ מצפון לחוף ונצואלה, ואיי וינדוורד (סבה, סנט יוסטשיוס ודרום סן מרטן) השוכנים 800 ק"מ צפונה-מזרחה משם, בקצה הצפוני של האנטילים הקטנים. כלל שטחם 800 קמ"ר. האקלים טרופי ימי, טמפרטורות אחידות למדי כל השנה. וילמסטט: פברואר 27.7 מעלות צלזיוס, אוגוסט 29 מעלות צלזיוס, 500 מ"מ גשם בשנה. האנטילים ההולנדיים אינם מופרדים כלל למחוזות או מחוזות אוטונומיים כאלה או אחרים, למרות שלכל אי ישנו ממשל עצמאי משלו. האיים מחולקים לשתי קבוצות: הקבוצה הצפונית (אנגלית: Windward Islands, הולנדית: Bovenwindse Eilanden) — חלק מ-איי ליווארד (מזרחית לפוארטו ריקו ואיי הבתולה) אך בשפת המקום הם "ווינדוורד" החלק הדרומי של האי סנט מארטן (החלק הצפוני הוא תחת שלטון צרפת) סאבא סנט אוסטטיוס הקבוצה הדרומית (אנגלית: Leeward Islands, הולנדית: Benedenwindse Eilanden) — חלק מ-Leeward Antilles בקרבת חופה של ונצואלה ארובה בונייר (כולל את האי הקטן קליין בונייר (בונייר הקטנה)) קוראסאו (כולל את האי הקטן קליין קוראסאו (קוראסאו הקטנה)) מדיה וקבצים בנושא האנטילים ההולנדיים בוויקישיתוף הפורטל הממשלתי הרשמי האנטילים ההולנדיים, באתר אנציקלופדיה בריטניקה (באנגלית) Channel 6 News, Dutch Caribbean islands Curacao and Sint Maarten become independent countries
גרניט (רכב תצפית)

גרניט הוא כלי רכב תצפית לאיסוף מודיעיני שמפותח על ידי חברת אלתא מערכות. הגרניט מבוסס על קרקל שהוא רכב שטח ממוגן שתוכנן על ידי חברת פלסן סאסא הישראלית. הגרניט מיועד להיות רכב התצפית העיקרי של גדודי האיסוף בחיל האיסוף הקרבי של צה"ל שנכנס לשירות מבצעי בתחילת 2012. בגרניט מותקן מכ"ם "בוהה" מסוג "רוזן",שהוא מתקדם יותר ממכ"ם ה"עפרוני" שמותקן ב"רקון" (שבו הסריקה מתבצעת מקטע אחר מקטע). בנוסף מותקנת בו מצלמה מסוג "ספיידר" (SPIDER) של חברת קונטרופ, שמשמשת את בלוני האיסוף של מודיעין השדה וכלי טיס בלתי מאוישים מסוימים, ונחשבת למצלמת הביטחון השוטף הטובה ביותר בצה"ל. לכלי יכולת להתחבר למערכת השליטה והבקרה הצה"לית - תוכנת "משואה", מה שידוע כצי"ד – צבא יבשה דיגיטלי. דבר שיאפשר לתקשר עם שאר חילות היבשה של צה"ל באופן אופטימלי. המצלמה, המכ"ם ומערכת השליטה והבקרה מופעלים ב"גרניט" בידי איש צוות אחד. לרכב יכולת ניטור וחקירה ביום ובלילה, בכל תנאי מזג אוויר, ועלות אחזקתו נמוכה משל כלי רכב אחרים. הרכב ממוגן יותר ובעל יכולת עבירות גבוהה יותר משל ה"רקון", דבר שיאפשר לרכב ולצוותו להצטרף לפעילות מבצעית. כמו כן, ניתן לבצע את התצפית מבלי לצאת מהרכב בלחיצת כפתור בלבד. ברכב הושם דגש גם על הנדסת אנוש, והוא אמור להיות נוח יותר לשימוש מהכלים הקודמים. [דרוש מקור] בגרניט יש ארבעה אנשי צוות, והוא יפעל בצמדים בפיקוד של קצין. רקון מיכל דניאלי, ‏אין איפה להתחבא: הכירו את הגרניט, אמצעי התצפית החדש של צה"ל, באתר ‏מאקו‏, 3 בנובמבר 2011 ארנון בן-דרור, ה"גרניט" יורד לעזה, באתר דובר צה"ל, 11 באוגוסט 2009 אמיר בוחבוט‏, הכירו: הג'יפ והמל"ט החדישים שיאתרו מחבלים מסיני, באתר וואלה, 30 בינואר 2012 ארנון בן-דרור, ה"גרניט" יורד לעזה, באתר דובר צה"ל, 11 באוגוסט 2009
כוח המים

כוח המים (שם מדעי: Varanus salvator; מכונה גם כוח מים אסייתי או כוח מים מצוי) הוא מין לטאה גדולה מהסוג כוח. לטאה זו יודעת לשחות וחיה באזורי מים בדרום ודרום-מזרח אסיה. כוח המים הוא הלטאה החיה השנייה בגודלה בעולם, לאחר המין כוח ענק. אורכו 1.5–2 מ' בממוצע ומשקלו 20 ק"ג בממוצע. נמצאו גם פרטים גדולים יותר. הפרט הגדול ביותר הידוע למדע נלכד בסרי לנקה ב-22 באוגוסט 2012 והגיע לאורך של 3.21 מטרים ומשקל 90 קילוגרמים. V. s. salvator – נפוץ בסרי לנקה. V. s. andamanensis – נפוץ באיי אנדמאן. V. s. bivittatus – נפוץ בג'אווה, באלי, לומבוק, ואיים נוספים באינדונזיה. V. s. komaini – נפוץ בעיקר בתאילנד. V. s. macromaculatus – נפוץ בתאילנד, סינגפור, סומטרה, בורנאו ואיים קטנים קרובים. V. s. ziegleri – נפוץ רק על האי אובי. תת-המינים V. s. cumingi, V. s. marmoratus וV. s. nuchalis סווגו כמינים עצמאיים. הכוח הוא טורף ומזונו מתבסס על בעלי חיים כמו דגים (בייחוד שפמנונים), צפרדעים, עופות, יונקים קטנים, סרטנים, נחשים ואף לטאות כוח אחרות. הם אוכלים גם נבלות. הכוח מרתק את טרפו לקרקע בעזרת טפריו הגדולים וקורע ממנו נתחי בשר. כאוכל נבלות הסתגל כוח המים לחיים בשולי יישובי בני אדם, ונוהג לחפש מזון במזבלות. הכוח מתגונן נגד טורפים כמו הטיגריס הבנגלי בעזרת זנבו, טפריו ושיניו. תפוצתם רחבה והם אינם בסכנה אף שבמדינות מסוימות הם נדרסים בכבישים. מדיה וקבצים בנושא כוח המים בוויקישיתוף כוח המים, באתר ITIS (באנגלית) כוח המים, באתר NCBI (באנגלית) כוח המים, בבסיס הנתונים ARKive (באנגלית) כוח המים, באתר GBIF (באנגלית) כוח המים באתר הרשימה האדומה של IUCN ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
פיטרס

פיטרס (באנגלית: Peters או: Pieterse) הוא שם משפחה. האם התכוונתם ל... אוון פיטרס – שחקן קולנוע וטלוויזיה אמריקאי אנדרסון פיטרס – אתלט גרנדי ברנדט פיטרס – שחקנית, זמרת וסופרת אמריקאית ג'ואן פיטרס – סופרת, מפיקת טלוויזיה, פרשנית פוליטית, מרצה ועיתונאית יהודיה-אמריקאית מייסי פיטרס – זמרת ופזמונאית אנגלייה מרטין פיטרס – כדורגלן בריטי, זכה עם נבחרת אנגליה בגביע העולם ב-1966 מרי פיטרס – מספר נשים בשם זה סשה פיטרס – שחקנית וזמרת אמריקאית, ידועה ממשחקה בסדרת הדרמה "שקרניות קטנות"
בשן (פירושונים)

האם התכוונתם ל... הבשן – חבל ארץ ממזרח לירדן, המשתרע מהחרמון בצפון עד לנהר הירמוך בדרום אישים אורי בשן – זמר ישראלי. בנו של יגאל בשן אליעזר בשן – היסטוריון ישראלי, פרופסור אמריטוס במחלקה לתולדות עם ישראל של אוניברסיטת בר-אילן, המתמחה בחקר יהודי ארצות האסלאם בני בשן – מוזיקאי, משורר, מלחין, זמר, תסריטאי ושדרן רדיו ישראלי. אחיו של עפר בשן יגאל בשן – זמר, מלחין ושחקן ישראלי. אביו של אורי בשן יהונתן בשן – שחקן טלוויזיה ודוגמן ישראלי לימור אטיאס – בשן - שחקנית ודוגמנית ישראלית עפר בשן – זמר, פזמונאי, מלחין ומוזיקאי ישראלי. אחיו של בני בשן רוברט וייטהיל-בשן – משורר עברי ומתרגם רפאל בשן – עיתונאי ומראיין ב"מעריב" ואחר כך ב"ידיעות אחרונות" שגיא בשן – עיתונאי, עורך ושדרן טלוויזיה ורדיו ישראלי
אשר מורגן

אשר מורגן (באנגלית: Usher Morgan נולד ב-23 במאי 1985) הוא יזם, מפיק קולנוע, במאי ומנכ"ל סטודיו ישראלי אמריקאי. מורגן נולד וגדל ביקנעם עילית, הבן של יעקב ואסתר מורד מיקב מורד. הוא היגר לארצות הברית בגיל צעיר והקים מספר חברות בתחום ההוצאה לאור, נדל"ן והפקת סרטים. הוא מתגורר בניו יורק, שם הוא מפיק ומביים סרטי קולנוע עצמאיים. אחרי התנסות עם סרטים קצרים מורגן ביים והפיק את הסרט זוכה הפרסים "החלפת המחשבות" עם דייוויד פרידמן ולוסי ארנז, סרטו "פרגו" זכה במספר פרסים בפסטיבלים ברחבי ארצות הברית והוקרן בפסטיבל התפוח הדגדול היוקרתי במנהטן. צילומים לסרט הקולנוע הראשון שלו פיקינגס החלו במרץ, 2016. הסרט יצא לאקרנים בארצות הברית ב-2018. The Jerk Worth Fighting For The Thought Exchange Let's Make a Movie Crowned Breaking & Entering Good Kids פרגו Pickings Trapped Inside אשר מורגן, ברשת החברתית אקס (טוויטר) אשר מורגן, במסד הנתונים הקולנועיים IMDb (באנגלית) אשר מורגן, באתר AllMovie (באנגלית) אשר מורגן, במסד הנתונים הקולנועיים KinoPoisk (ברוסית) מאמר ביינות ישראל
בסיס סקסגסימלי

ספירה על בסיס סקסגסימלי היא ספירה על בסיס 60. מקורה בתרבויות המזרח הקדום של אשור ובבל. שרידים ממנה נשארו עד היום, אם במדידת זמנים (60 דקות בשעה, 60 שניות בדקה) ואם במדידת זוויות (360 מעלות במעגל). ישנן השערות רבות באשר לסיבה שגרמה לעמי המזרח הקדום המתוארים לעיל לאמץ את השימוש במספר 60 כבסיס ככלל. המתמטיקאי תאון איש אלכסנדריה אשר חי במאה הרביעית לספירה טוען שהשימוש במספר 60 נבחר משום שהוא מתחלק במספרים 2, 3, 4 ,5 ו-6. הנחה זו מתיישבת עם הופעתן של יחידות מידה המתבססות על כפולות של 3 ו-4 בתרבויות אחרות (כגון מערכת המדידה הבריטית), אך איננה מסבירה מדוע נבחר המספר 60 דווקא ולא 12. ההיסטוריון של המדע אוטו נויגבאואר הציע את האפשרות כי מספר זה נבחר משום שהוא מאפשר חלוקה נוחה של נפחים ומשקלים לשלישים ולחצאים. מוריס קנטור טען כי הבחירה בסיס 60 מתבססת על גורמים אסטרונומיים כגון חלוקתה של שנת הירח ל-360 ימים. תאוריות נוספות מתייחסות למספר שישים דווקא כמכפלה של 5 ו- 12 או של 6 ו-10 (כאשר במעגל ישנן שש גזרות של 60 מעלות, כאשר זווית זו היא זווית במשולש שווה-צלעות אשר נתפש בתרבויות מסוימות כסמל לשלמות). שיטה זו נוחה לעיתים לשימוש בכתיבת שברים, מאחר ש-60 מתחלק ב-2 וב-5 (כמו 10), אבל גם ב-3, ולכן שברים שהמכנה שלהם מתחלק ב-2, ב-5 או ב-3 יכתבו כשבר סופי (בעוד שבשיטה העשרונית, שברים שהמכנה שלהם מתחלק ב-3 יכתבו כשבר מחזורי). הבבלים לא התייחסו לאפס כמספר, אך היה להם סימן שתפקד כספרה 0 במספרים מרובי ספרות. חסרונה של השיטה הוא בצורך לספק תיאור נפרד לכל ספרה בין 0 ל-59. כדי לפתור בעיה זו, לרוב משולבת השיטה יחד עם שיטה פשוטה יותר לספירה עד 60. הספרות הבבליות התבססו על סימנים ל-1, ל-10 ולחיסור, ועל קיבוץ של סימנים אלו יחד כדי לתאר מספרים הקטנים מ-60. בימינו נהוג להשתמש בשיטה העשרונית כדי לתאר מספרים הקטנים מ-60, והחיבור מתבצע על פי בסיס 60, כלומר: חלוקת תוצאת החיבור ל-60, ופיצול התוצאה למנה השלמה ולשארית. כך למשל 57 שניות ועוד 6 שניות הן 1 דקה ו-3 שניות. או בסימון מתמטי: 00:57 + 00:06 <=> 57/60 + 6/60 = 63/60 = 1 3/60 <=> 01:03 J J O'Connor and E F Robertson, Babylonian numerals מדיה וקבצים בנושא בסיס סקסגסימלי בוויקישיתוף בסיס סקסגסימלי, באתר MathWorld (באנגלית)
מילת שאלה

מילת שאלה היא מילה, שהימצאותה במשפט תורמת להפיכת משמעות המשפט לשאלה, דהיינו, למשפט שמבקש מהזולת מידע. מילת השאלה מספיקה, בעצמה, כדי להפוך משפט למשפט שאלה. אפשר גם ליצור שאלות בלא שימוש במילת שאלה. בשפה העברית קיימות מילות שאלה רבות. כל מילה מבקשת מהנשאלים תשובה עם פרט אחר ביחס לנושא הדיון: מה - שאלה כללית שמבקשת לדעת במה מדובר מי - בקשה לדעת על מי מדובר (אדם או עצם או ישות אחרת). למה, מדוע - בקשה לתיאור סיבה. לְמה - בקשה לתיאור תכלית. איפה, היכן, איה - בקשה לתיאור מקום נוכחי. לאן - בקשה לדעת יעד. מאין - בקשה לדעת מוצא. מתי - בקשה לתיאור זמן. איך, כיצד - בקשה לתיאור אופן ולפעמים לתיאור מצב. כמה - בקשה לתיאור כמות. האם - בקשה לדעת תשובת כן ולא או תשובה מלאה. איזה / איזו / אילו - בקשה לבּרירה (יחיד / יחידה / רבים). מילות שאלה בשימוש ספרות ושירה: מנין - בקשה לדעת את הסיבה או המקום שממנו דבר או רעיון הגיע. ה"א השאלה, בתחילת מילה משמשת לתיאור שאלה (הגם, האומנם וכו). ה"א השאלה מנוקדת בחטף פתח ונבדלת מה"א הידיעה המנוקדת במרבית המקרים בפתח. אי - למשל "אי מזה" - מאיפה קראו - לקרוא פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. באנגלית פחות מילות שאלה מבעברית. מילות השאלה באנגלית מוכרות כ־Wh Questions (שאלות Wh), זאת בשל שרובן מתחילות ב־wh. שש מילות השאלה הנפוצות באנגלית הן Who (מי) What (מה) When (מתי) Where (איפה) Why (למה) ו־how (איך). ממילות השאלה הנפוצות מורכבות מילות שאלה נוספת באנגלית (לדוגמה: how old, how long). מילת השאלה "כמה" ניתנת לתרגום בשני אופנים בעלי משמעות מעט שונה: "how much" ו-"how many".‏ "how much" לשם עצם בלתי ספיר ו-"how many" לשם עצם ספיר. חמש המ"מים שאלת כן–לא ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
קורט

האם התכוונתם ל... דייוויד קורט – כדורגלן ומאמן כדורגל אנגלי מרגרט קורט – טניסאית אוסטרלית קרל קורט – מלחין אמריקאי זינאן קורט – כדורגלן גרמני המשחק בקבוצת הרטה ברלין יסוד קורט קורט - יחידות מידה בבישול קרט אישים ששמם הפרטי הוא קורט
אוניברסיטת בואזיצ'י

אוניברסיטת בּוֹאַזִיצִ'י (בטורקית: Boğaziçi Üniversitesi; אוניברסיטת הבוספורוס) נמצאת בצד האירופאי של הבוספורוס באיסטנבול. יש בה ארבע פקולטות ושתי מכללות. האוניברסיטה, שנוסדה בשנת 1863, היא האוניברסיטה האמריקאית הראשונה שהוקמה מחוץ לארצות הברית, עם קשר חזק לאקדמיה האמריקאית, דרך "מכללת רוברט". האוניברסיטה מדורגת בקביעות הראשונה בטורקיה, ועקב כך היא מושכת סטודנטים מצטיינים. שפת ההוראה בה היא אנגלית (ולא טורקית). היא היחידה בטורקיה שמדורגת בין "200 האוניברסיטאות הראשונות בעולם" במדד האוניברסיטאות של טיימס (לשנים 2013–2014). האוניברסיטה חברה ברשת אוטרכט. מדיה וקבצים בנושא אוניברסיטת בואזיצ'י בוויקישיתוף אתר האינטרנט הרשמי של אוניברסיטת בואזיצ'י (בטורקית) אוניברסיטת בואזיצ'י, ברשת החברתית פייסבוק אוניברסיטת בואזיצ'י, ברשת החברתית אקס (טוויטר) אוניברסיטת בואזיצ'י, ברשת החברתית אינסטגרם איילת שני, "אחת המרצות בכתה ואמרה לשוטרים: מה אתם עושים? אתם מכוונים אלינו רובים?", באתר הארץ, 1 בדצמבר 2021 ערך זה הוא קצרמר בנושא אוניברסיטאות ומכללות ובנושא טורקיה. אתם מוזמנים לתרום לוויקיפדיה ולהרחיב אותו.
קומודו

האם התכוונתם ל... קומודו (אי) – אי באינדונזיה באיי סונדה הקטנים: בין האי סומבאווה ממערב לבין האי פלורס ממזרח; שטחו 390 קמ"ר (לחצו לצפייה במפה ) דרקון קומודו – לטאה הידועה גם בשם כוח ענק. הפארק הלאומי קומודו – פארק לאומי באינדונזיה. קומודו (תוכנת שחמט) (Komodo (chess))- תוכנת שחמט מובילה
מנטר מערכת

מנטר מערכת (באנגלית: system monitor) הוא רכיב חומרה או תוכנה המשמש לניטור משאבי וביצועי מערכת מחשב. מנטרי המערכת עוקבים אחר משאבי וביצועי המערכת, כדוגמת מידת השימוש וטמפרטורת המעבד, מידת השימוש בזיכרון ה-RAM, וכן מודדים את השטח הפנוי על הכוננים הקשיחים שבמערכת. הם יכולים להציג גם נתונים אודות הרשת, כדוגמת כתובת ה-IP הנוכחית, או להציג את קצב ההורדה וההעלאה מהרשת, ואת סכום סך כל הגלישה מרגע החיבור לרשת. נתונים נוספים שיכולים להיות מוצגים הם תהליכים שרצים, תאריך, שעה, Uptime, שם מחשב, שם משתמש, נתוני S.M.A.R.T. של הכונן הקשיח, מהירות מאוורר, והוולטג' המסופק על ידי ספק הכוח. מהו 'מנהל המשימות'? בחלונות ניטור מערכות לינוקס עם כלי X11 ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
מנהל תוכניות

מנהל תוכניות היא המעטפת של מערכות הפעלה ישנות של חלונות. המעטפת מופיעה בגרסת 16 ביט שבסדרת חלונות 3.x, ובגרסת 32 ביט שבחלונות NT‏ 3.1 ו-3.51. היא החליפה את MS-DOS Executive (אנ') שהיה מנהל הקבצים כמעטפת ברירת המחדל של חלונות. המעטפת הייתה ממשק משתמש גרפי מונחה-משימות, שהורכב מסמלילים (קיצורי דרך אל תוכניות) שהיו בקבוצות על פי נושא. למנהל התוכניות היו מגבלות משמעותיות; לא ניתן היה לפתוח יותר מ-40 קבוצות של תוכניות, וכל קבוצה לא יכלה להכיל יותר מ-50 סמלילים. Livingston, Brian (1993). More WIndows 3.1 Secrets, San Matao, CA: UDG Books Worldwide, Inc. מסת"ב 1-56884-019-5. Program Manager Limit on the Number of Items and Groups - Microsoft Knowledge Base ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
Service Control Manager

Service Control Manager (בקיצור SCM, תרגום מנהל השליטה בשירותים) הוא תהליך מערכת מיוחד, הקיים משפחת מערכות ההפעלה חלונות NT, המתחיל, מפסיק, ומקשר, בין תהליכי שירותי חלונות. קובץ ההרצה שלו ממוקם בנתיב SystemRoot%\System32\services.exe%. תהליכי שירותים יוצרים קשר עם SCM, באמצעות API מוגדר היטב, ואותו API, נמצא בשימוש פנימי על ידי כלים אינטראקטיביים, לניהול שירותי חלונות, כגון MMC‏ הקשור ל-services.msc, וכלי שורת הפקודה לבקרת השירותים -Sc.exe. שירותי חלונות svchost.exe ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
תכונות קובץ

תכונות קובץ הם מטא דאטא אודות קובץ מחשב, המגדירות את התנהגות מערכת הקבצים. כל תכונה יכולה להיות בשני מצבים, תקפה או מבוטלת. התכונות נחשבות נפרדות ממידעי מטא דאטא אחרים, כגון תאריך, שעה, סיומת קובץ או הרשאות מערכת הקבצים. בנוסף לקבצים ותיקיות, כוננים לוגיים ומערכות קבצים אחרות, יכולות גם הם, להכיל תכונות קובץ. באופן מסורתי ל-MS-DOS ולחלונות יש 4 תכונות קובץ; "ארכיון", "מוסתר", "לקריאה-בלבד", ו"מערכת", אך בהמשך נוספו מספר תכונות חדשות. מערכות הנגזרות מ-4.4BSD-Lite, כמו FreeBSD,‏ NetBSD,‏ OpenBSD, ‏DragonFly BSD, ו-OS X, תומכות בסדרת תכונות "מערכת" ו"משתמש". גרסאות מאוחרות של ליבת לינוקס תומכות אף הם בסדרת תכונות קבצים. Definition of: DOS Attrib ב-PC Magazine קבצים נסתרים במערכות דמויות יוניקס ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
שירותי חלונות

שירותי חלונות הם תוכניות מחשב הרצות ברקע, במשפחת מערכות ההפעלה חלונות NT של מיקרוסופט. הם מקבילים לרעיון של הדיימונים ביוניקס. תהליכי חלונות חייבים להתאים לכללי הממשק והפרוטוקולים של ה-Service Control Manager הרכיב האחראי על ניהול השירותים בחלונות. שירותי חלונות יכולים להיות מוגדרים להתחיל לפעול בעת עליית מערכת ההפעלה, ולרוץ ברקע כל עוד חלונות פעילה, או לחלופין להיות מופעלים ידנית או על פי אירוע. מערכות ההפעלה של חלונות NT, כוללות שירותים רבים ב-3 רמות של משתמשים; "מערכת" "שירות רשת" ו-"שירות מקומי". רכיבי חלונות מקושרים לעיתים לתהליך האירוח לשירותי חלונות (svchost.exe). מכיוון שהשירותים של חלונות פועלים בהקשר של חשבונות משתמש ייעודיים משלהם, הם יכולים לפעול גם כאשר משתמש אינו מחובר. לפני חלונות ויסטה, שירותים המותקנים כ"שירות אינטראקטיבי" יכולים לקיים אינטראקציה עם שולחן העבודה של חלונות, ומראים ממשק משתמש גרפי. בחלונות ויסטה, לעומת זאת, שירותים אינטראקטיביים אינם בשימוש ולא יפעלו כהלכה, כתוצאה מהקשחת שירותי חלונות. Windows Update כיצד לבצע אתחול נקי כדי לפתור בעיה ב- Windows 8, Windows 7 או Windows Vista "What are the ErrorControl, Start and Type values under the Services subkeys?" "Services overview". נקרא בקיצור SCM "Services" New Elevation PowerToys for Windows Vista" "Services in Windows" ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
מרכז הפעולות

מרכז הפעולות (בעבר היה ידוע כמרכז האבטחה) הוא רכיב תוכנה במערכות ההפעלה של מיקרוסופט, חלונות XP (החל מחבילת שירות 2), ויסטה, 7, ו-8. התוכנה מאפשרת למשתמש לצפות במצב הגדרות ושירותי האבטחה במחשב. מרכז הפעולות מנטר באופן קבוע שינויים בהגדרות האבטחה, ומידע את המשתמש באמצעות הודעת בלון עזרה אם מתגלה בעיה. בחלונות 7 שונה שם התוכנה למרכז הפעולות, משום שנוספו לה תפקידי תחזוקה בנוסף לאבטחה. שם השירות האחראי על התוכנה הוא "wscsvc". ב-25 באוגוסט 2004 ה-PC Magazine פרסם מאמר אודות מרכז האבטחה של XP, וטען כי הוא מאפשר להפוך את המחשב לפגיע יותר, אם יצליחו נוזקות להשתלט עליו ולהציג כאילו המצב הנוכחי תקין, ואינו דורש כל פעולת הגנה. לשם ביצוע פעולה שכזו על ידי נוזקה, היא נדרשת לספק הרשאות ניהוליות. מרכז הפעולות באתר מיקרוסופט מהו מרכז הפעולות באתר מיקרוסופט רשימת פעולות לביצוע לאבטחת Windows 7 באתר מיקרוסופט מרכז הפעולות במערכת ההפעלה Windows Vista/7/8 (אורכב 26.01.2018 בארכיון Wayback Machine) "Windows XP SP2 Security Center Spoofing Threat" ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
מפת תווים

מפת תווים היא תוכנה הכלולה במערכות ההפעלה חלונות של מיקרוסופט, המאפשרת לצפות בכל התווים והגופנים המותקנים במערכת, לבדוק איזה קלט מקלדת, משמש להקלדת התו (באמצעות קוד Alt), וכן להעתקת התווים לכל תוכנית היכולה להציג אותם. התוכנה שימושית לרוב לשם הקלדת תוים מיוחדים. ניתן לפתוח את התוכנה באמצעות שורת הפקודה, או באמצעות הקלדת 'charmap' בתיבת הדו-שיח "Run". ב"עורך התווים" ניתן ליצור תווים מיוחדים שיוצגו לאחר יצירתם במפת התווים. המערכת מאפשרת לחפש תווים על פי שמם, הצליל שלהם, קטגוריות וערכי יוניקוד. gucharmap מפת התווים של GNOME שימוש בתווים מיוחדים (מפת תווים): שאלות נפוצות haracter Map Utility Windows XP and Vista Using special characters (Character Map): frequently asked questions ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
מפת התווים של GNOME

מפת התווים של GNOME (אנגלית GNOME Character Map, ידועה באופן רשמי כ-Gucharmap) היא תוכנת מפת תווי יוניקוד המהווה חלק מ-GNOME. התוכנה מאפשרת להציג תווים על ידי קטעי יוניקוד, או סוגי כתב. התוכנה נבנתה בערכת הכלים GTK+, ויכולה לרוץ על כל פלטפורמה התומכת ב-GTK+. מספר תוכניות טקסט משתמשות בתוכנה לקלט תווים. גרסה 0.1 של התוכנה הופצה ב-13 בדצמבר 2002 עם יכולות צפייה בסיסיות בגופני יוניקוד, אשר התפתחו בהמשך. ב-2 ביולי 2003 הוחלט שהתוכנה תיכלל ב-GNOME 2.4. חודשיים אחר כך ב-10 בספטמבר הופצה גרסה 1.0.0 של התוכנה שכללה תיקוני באגים, ועדכוני תרגומים שנכללו ב-GNOME 2.4. התוכנה כוללת תיאור קצר של תווים קרובים, ולעיתים את משמעות התוו המבוקש. התוכנה משמשת גם להעתקת תווים בצורת העתק הדבק. פונקציות החיפוש מתאפשרות במספר שיטות, הכוללות חיפוש לפי שם היוניקוד או קוד התו. מפת תווים מדיה וקבצים בנושא מפת התווים של GNOME בוויקישיתוף אתר האינטרנט הרשמי של מפת התווים של GNOME "Mastering Characters Sets in Linux (Weird Characters, part 2)". "Gucharmap" ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.